4. на какъв интервал от време трябва да се рекалибрира едно средство за измерване?
ние нито можем, нито имам право да определяме срока, в който да рекалибрирате вашите средства за измерване или да поставяме такъв срок в нашите калибрационни сертификати. това трябва вие сами да определите като вземете в предвид честотата на използване, параметрите на приложение (температурите и влага  на използване, степента на натоварване), отговорността на конкретните измервания и изискванията на регулаторните органи и/или системите за качество, които използвате.

повечето от нашите клиенти, които поддържат сертификация по iso 9000 и qs 9000, използват едногодишен калибрационен период, но една година може да е много дълъг (или много къс!) период за вашето специфично приложение. във всеки случай потърсете съвета на специалист, ако не можете да определите интервала на рекалибриране или не сте сигурни в избрания от вас интервал.

след като вече имате налични данни от извършени калибрационни процедури, които показват промените в показателите на инструмента (например, три години с едногодишен интервал на калибриране), прегледайте тези данни и тенденциите в показателите на инструмента и направете съответната преценка. възможно е уреда да е достатъчно устойчив и надежден, което позволява интервала на рекалибриране да бъде удължен на две години например.